**Latvijas 24 stundu lūgšana**

**Lūgšanu nodomi un ieteikumi**

*Pamudinājumam un iedvesmai*

**Saturs**

[Bībeles – Svēto Rakstu – citāti par lūgšanu 1](#_Toc37138658)

[Lūgšanu nodomi par tautu un valsti 1](#_Toc37138659)

[PALĪGS TAUTAS 24 STUNDU LŪGŠANAI 4](#_Toc37138660)

[Kā varam lūgt COVID-19 izplatības laikā 8](#_Toc37138661)

[Lūdzot Dieva vadību mūsu tautai un valstij 10](#_Toc37138662)

[Latvijas Valsts prezidenta Egila Levita sacītā lūgšana 2019. gada 18. novembra ekumeniskajā dievkalpojumā Rīgas Domā 11](#_Toc37138663)

# Bībeles – Svēto Rakstu – citāti par lūgšanu

Ij.10:9 Piemini, lūdzams, ka Tu mani kā mālus esi veidojis, un vai tad Tu mani jau gribi pārvērst par pīšļiem?

Ps. 95:6 Nāciet, pielūgsim un zemosimies, locīsim ceļus Tā Kunga, sava Radītāja, priekšā!

Dan 9:18 …mēs zemojamies Tava vaiga priekšā ar savām lūgšanām, balstīdamies ne uz savu taisnību, bet cerēdami un paļaudamies uz Tavu lielo žēlastību.

Mat. 7:7-8 Lūdziet, tad jums taps dots; meklējiet, tad jūs atradīsit; klaudziniet, tad jums taps atvērts. Jo ikviens, kas lūdz, dabū, un, kas meklē, atrod, un tam, kas klaudzina, taps atvērts.

Jēk. 5:16 … aizlūdziet cits par citu, ka topat dziedināti. Daudz spēj taisna cilvēka lūgšana, darbodamās savā spēkā.

Fil. 4:6 Nezūdaities nemaz, bet jūsu lūgumi lai nāk zināmi Dieva priekšā ar pateicību ikvienā pielūgšanā un lūgšanā.

1.Jņ 5:14 Un šī paļāvība mums ir uz Viņu, ka Viņš klausa mūs, ja ko lūdzam pēc Viņa prāta.

# Lūgšanu nodomi par tautu un valsti

Pateicība par brīvību.

Pateicība par neatkarīgu valsti – Latviju.

Pateicība, ka varam dzīvot mierā.

Pateicība par dienišķo maizi.

Pateicība par pajumti.

Pateicība par Baznīcu.

Pateicība par ticības brīvību.

Pateicība par kristiešu vienotību.

Lūdzam par latviešu tautu – par ticību tautā.

Lūdzam sargāt mūsu gara vērtības, mūsu valodu, mūsu kultūru.

Lūdzam par dzimtenes mīlestību, par patriotismu mūsu tautā.

Lūdzam var valsts prezidentu, premjerministri, valdību, Saeimu – lai viņu lēmumi būtu saskaņā ar Dieva prātu un nestu svētību tautai.

Lūdzam par visiem valsts un pašvaldību vadītājiem – lai Dievs viņus pasargā no ļauna un dod gudrību un veiksmi kalpot savai tautai.

Lūdzam par savstarpēju sapratni un cieņu mūsu tautā.

Lūdzam par visiem Latvijas iedzīvotājiem -

Lūdzam par savstarpēju sapratni un cieņu dažādo etnisko grupu starpā.

Lūdzam dvēseles dziedināšanu visiem tiem, kas palikuši aizvainojumos un naidā.

Lūdzam par visiem tiem, kas cieš kādas pārestības – lai Dievs dod Svētā Gara spēku un sirds mieru tās panest un palīdz tās novērst.

Lūdzam par mūsu laukiem – lai Dieva svētība ir mūsu lauksaimnieku darbam, lai Dievs dod lietu un sauli savā laikā.

Lūdzam par visiem godīga darba darītājiem – lai Dievs viņus stiprina un svētī viņu darbu un palīdz saņemt pienācīgu atalgojumu.

Lūdzam par tiem, kas palikuši bez darba – lai katrs spētu atrast darbu saskaņā ar saviem talantiem un spējām.

Lūdzam par tiem, kas ir vientuļi un atstāti. Lai Dievs viņus mierina un iepriecina, lai sūta viņiem savu eņģeli, kas par viņiem rūpējas.

Lūdzam par tiem, kas ir trūkumā, kam pietrūkst dienišķās maizes.

Lūdzam par tiem, kam nav pajumtes – lai Dievs viņus sasilda, lai atdara Savu roku un paēdina viņus.

Lūdzam par tiem, kas slimi, kas cieš no nedziedināmām kaitēm – lai Dievs viņiem pieskaras ar savu dziedinošo roku un stiprina viņus ticībā.

Lūdzam par tiem, kas nonākuši bezcerībā – lai viņiem atklājas dievišķā gaisma un padoms no Augšienes.

Lūdzam par tiem, kas Latviju atstājuši – lai Dievs viņus sargā un svētī svešajā zemē, lai neļauj pagriezt muguru savai tautai, savai Baznīcai un saviem tuviniekiem Latvijā. Lai Dievs palīdz viņiem atgriezties dzimtajā zemē, to mīlēt un par to rūpēties.

Lūdzam par Baznīcu, lai tā vienmēr spētu piepildīt savu uzdevumu – nest Kristus gaismu un cerību mūsu tautā.

Lūdzam par bīskapiem, priesteriem, mācītājiem, kalpotājiem draudzēs, par katru dievlūdzēju.

Lūdzam par kristiešu vienotību Latvijā.

Lūdzam par stiprām ģimenēm Latvijā.

Lūdzam par saskaņu un savstarpējo mīlestību ģimenēs.

Lūdzam par bērniem – pasargāt viņus no visa ļauna, lai bērni agri tiktu vesti pie Dieva.

Lūdzam par jauniešiem – palīdzēt atrast Patiesības ceļu, saskatīt Dieva aicinājumu, nenomaldīties dažādos grēka vilinājumos.

Lūdzam par vīriem un tēviem – stiprināt Dieva dotajā identitātē, ģimenes patvēruma, stabilitātes un drošības uzdevuma mīlestības pilnā pildīšanā.

Lūdzam par sievām un mātēm – stiprināt Dieva dotajā identitātē kā Dieva radīšanas darba līdzstrādnieces, kā dievišķās mīlestības un siltuma nesējas ģimenē.

Lūdzam par šķirtajām ģimenēm – lai Dievs dziedina visus ievainojumus un atjauno izdzisušo mīlestību, lai vīri atgriežas pie savām sievām, lai sievas atgriežas pie saviem vīriem, lai vecāki atgriežas pie saviem bērniem, lai bērni atgriežas pie saviem vecākiem.

Lūdzam īpašu aizsardzību un stiprinājumu visiem tiem, kas ir gatavi atdot savas dzīvības par mūsu drošību.

Lūdzam pasargāt mūs no ienaidniekiem, kas nīst mūsu neatkarību, no tiem, kas nicina latviešu tautu – lai viņu nodomi pret mūsu tautu neizdodas.

Lūdzam pasargāt mūs no varmākām, no tiem, kas vardarbību veic savās mājās, gan arī no tiem, kas iet pa pasauli, sēdami naidu, nāvi un iznīcību.

Lūdzam sargāt un stiprināt visus tos, kas gādā par taisnu tiesu un likuma varu.

Lūdzam pasargāt mūs no tiem, kas paši likumu pārkāpj, arī no tiem, kas piesedz un sadarbojas ar noziedzniekiem.

Lūdzam par tiem, kas rūpējas par mūsu veselību.

Lūdzam par izglītības darbiniekiem – skolotājiem, augstskolu pasniedzējiem, profesoriem.

Lūdzam iedvesmu no Augšas mūsu māksliniekiem, rakstniekiem un zinātniekiem.

Lūdzam, māci mums pazemību Tavā priekšā.

Lūdzam, māci mums līdzcietību un iecietību pret saviem līdzcilvēkiem.

Lūdzam pasargā mūs no liekulības.

Lūdzam pasargā mūs no tiem, kas svētulīgā paštaisnībā musina uz neiecietību un uz aizspriedumiem, un musina uz vardarbību pret savu brāli.

Lūdzam atvērt mūsu sirdis, lai mēs visā Dieva radībā saskatītu mīlestību, skaistumu un gaismu.

Lūdzam, lai mēs savā tuvākajā aizvien saskatītu savu brāli un māsu.

Lūdzam, lai mīlestības liesmas degtu mūsu sirdīs!

Lūdzam Dieva vadību visos mūsu ceļos, čaklumu, sirdsmieru, mīlestību un prāta gaismu.

# PALĪGS TAUTAS 24 STUNDU LŪGŠANAI

Mūsu katra izvēlētie lūgšanu laiki un lūgšanu pieredze ir ļoti atšķirīga. Turpinājumā apkopoti daži ieteikumi gan īsākām, gan apjomīgākām lūgšanām. **Ieteicamais lūgšanu garums ir no 15 minūtēm līdz 1 stundai**. Būtu labi, ja lūgšanu laiku varētu kaut kā īpaši izdalīt no ikdienas steigas un darbiem. Ja iespējams, atrodi pēc iespējas klusāku vietu – tā, lai Tevi netraucē ne mobilais telefons, ne citi cilvēki, - un apzinies sevi Dieva klātbūtnē. Lūgšanu vienmēr vajadzētu sākt ar Dieva slavēšanu un pateicību. Varam padomāt par to, kas ir Dievs, ko Viņš ir darījis un ko Viņš dara visas cilvēces un arī mūsu dzīvē. Svētie raksti māca, ka pateicība ir Dievam patīkams upuris. Mēs varam lūgšanu sacīt brīvā veidā, klausīties tajās domās, sajūtās un atziņās, kas ir mūsu sirdī. Varam ņemt kādu daļu no turpinājumā pievienotā materiāla, koncentrējoties uz to, kas mums tajā brīdī pašiem šķiet būtiskākais un svarīgākais. Šobrīd mēs gribam vienoties lūgšanā, lai Dievs ir žēlīgs šajā koronavīrusa pandēmijas laikā, lai pasargā mūs no šīs nelaimes, lai dziedina slimos un iedrošina bailīgos.

Lūgšanā būtu ļoti svarīgi panākt, lai mūsu sirds atsaucas tam, par ko mēs lūdzam, mums jāmēģina koncentrēties uz to, par ko mēs lūdzam. Mēs nedrīkstam aizmirst, ka lūgšana nav tikai mūsu lūgumi. Lūgšana ir mūsu attiecības ar Dievu. Tādēļ mēs atvēlam laiku arī tam, lai klausītos, ko Dievs mums varētu sacīt. Mēs vērojam savas sajūtas, vērojam domas, idejas, vārdus, kas mūsos rodas un mēģinām izvērtēt, vai tajos ir kaut kas no tā, ko Dievs vēlas mums teikt. Kad mēs lūgšanu esam pabeiguši, būtu labi to **noslēgt ar lūgšanu “Mūsu Tēvs debesīs**”.

Ja lūdzies patiesi un no visas sirds, neliekuļoti un dedzīgi, tad pēc tā, cik īsta ir Tava lūgšana, tā tiks Kristus dēļ pieņemta un uzklausīta. Apustulis Pāvils mūs iedrošina, ka Svētais Gars nāk palīgā arī mūsu nespēkam, un ka pats Gars aizlūdz par mums ar bezvārdu nopūtām, kamēr paši neko vēl nespējam. Un tas mūs iedrošina vienmēr sākt lūgšanu ar to, ka aicinām Dieva Svēto Garu, lai Viņš nāk un vada mūs cauri katram brīdim, kurā paceļam savas sirdis pretī Debesu Tēvam, un atveram savas lūpas pateicībai, pielūgsmei, lūgšanām un aizlūgšanām.

KĀ SĀKT LŪGŠANU?

Lai lūgšanu nesāktu ar aukstu un nejūtīgu sirdi, pirms tam ir ieteicams vai nu lasīt Svētos Rakstus (Psalmus, Evaņģēliju), vai citas dievbijīgu autoru grāmatas un pārdomas. Vai arī īsi pārdomāt tādas tēmas kā:

|  |  |
| --- | --- |
|  |  Kristus – Žēlsirdīgā Dieva atspulgs; |
|  |  Jēzus Krusta Nāve - manas pestīšanas cena; |
|  |  Augšāmceltais Kristus - Dieva Valstības klātbūtne manā dzīvē;   Nāve - grēka auglis (miesas augļi – netiklība, nešķīstība, buršana, ienaids, strīdi, nenovīdība, dusmas, ķildas, skaudība, dzeršana, dzīrošana un tamlīdzīgas lietas - |
|  | ceļš, kas ved iznīcībā);   Gara augļi - mīlestība, prieks, miers, pacietība, laipnība, labprātība, uzticamība, lēnprātība, atturība, manas dzīves saturs un piepildījums; |
|  |  Dieva taisnība un tiesa; |
|  |  Paļaušanās uz Jēzu - ticības attiecību iesākums uz zemes un turpinājums Mūžībā;   Krusts kā sekošana Kristum – atsacīšanās no pasaules kārdinājumiem un paklausība Dieva Vārdam.   Var izmantot arī kādas meditācijas vai ticīgo dzīves aprakstus un liecības. |

Ja ir iespējams, tad pirms lūgšanas laika var paklausīties baznīcas mūziku, kura noskaņo sirdi slavēt Dievu.

LŪGŠANA

Sākam ar lūgšanu, kurā lūdzam Jēzus Vārdā palīdzību Svētajam Garam:

|  |  |
| --- | --- |
|  |  Lai palīdz domās koncentrēties uz lūgšanu; lai tiek apstādināts manā apziņā laiks un telpa, kā arī viss, kas ar to saistīts - pasaulīgas domas un sajūtas, steiga, ka varu |
|  | pilnīgā mierā atrasties Dieva priekšā un nodoties lūgšanai.   Lai varētu panākt šādu stāvokli, nepieciešams gan pirms, gan pēc lūgšanas sakārtot ikdienas darbus tā, lai, ieteicams, stundu pirms un pēc savas lūgšanas |
|  | laika nav steidzami kārtojamu lietu.   lzvēlētajai lūgšanas vietai būtu ieteicams būt sakārtotai. Visu, kas var domas novērst no lūgšanas, ieteicams nolikt tā, lai skatiens to neuzlūkotu. Ieteicams uz |
|  | lūgšanas laiku izslēgt telefona, televīzijas un skaņas ierīces.   Pirms lūgšanas ieteicams ieņemt tādu ķermeņa stāvokli, kurš visērtāk atļaus pilnīgi nodoties lūgšanai. Taču, ja iespējams, atturieties no tādiem ķermeņa stāvokļiem, kuros sirds attieksme pret Dievu kļūst vaļīga. Var stāvēt, sēdēt, būt īpašā ķermeņa stāvoklī - ceļos. Tiem, kuri ir kādā slimībā vai fiziskā vājumā, var lūgšanas teikt |
|  | guļus stāvoklī. |
|  | |

Lai lūgšana varētu nest augļus, nepieciešam s:

 koncentrēties ar savu prātu uz sirdi;

 paturēt apziņā Dieva klātesamības sajūtu (to var mācīties caur fiziskiem objektiem (svecēm, krusta zīmi u.c., kuri tiek novietoti tuvu tai vietai, kurā lūdzam). Lūgšana tiek izsacīta nesteidzīgi, vēlams pusbalsī, tā, lai katrs vārds atbalsojas sirdī.

Viss augstāk minētais ir rekomendācijas, no kurām katrs var meklēt sev piemērotāko.

AR KO SĀKSIM LŪGŠANU?

|  |  |
| --- | --- |
|  |  Pateiksimies par spēku un veselību, ko Dievs dod no sava labā prāta, lai varam |
|  | kalpot Viņam un pagodināt Dieva Tēva, Dēla un Svētā Gara vārdu.  Pateiksimies par vecākiem - tēviem un mātēm -, ģimenes locekļiem - sievām, vīriem, dēliem un meitām -, kurus Dievs devis, lai mēs viņiem kalpotu.   Pateiksimies, ka ticībā varam lūgt pēc Svētā Gara augļiem un ticībā cerēt, ka Tēvs pēc savas lielās žēlastības mūs savā laikā svētīs ar Svētā Gara dāvanām, kuras Kristū |
|  | apsolītas visiem ticīgajiem.   Pateiksimies par sirds gudrību, kas apslēpta pasaules gudrajiem, bet atklāta sirdī zemajiem, kas apskaidro prātu un māca atšķirt tumsu no gaismas. |
|  |  Pateiksimies par zināšanām, kuras Dievs devis, lai varētu strādāt laicīgu darbu.   Pateiksimies par naudu un dienišķo maizi, kuru Dievs atkal no jauna sagādā |
|  | katrai dienai. |

|  |  |
| --- | --- |
|  |  Pateiksimies par mieru Latvijā.   Pateiksimies arī par slimībām un pārbaudījumiem, kuros esam aicināti vairāk pieķerties Dievam un lūgt pēc Viņa Dēla Jēzus spēka, kas dots caur Svēto Garu.   Pateiksimies par ciešanām, ar kurām varam pagodināt Dievu Tēvu, Dēlu un Svēto Garu, kad ticībā turam drošu, paļāvīgu prātu un priecīgu sirdi.   Pateiksimies par garīgajiem vadītājiem, brāļiem un māsām, kuri sekmējuši ticības izaugsmi dzīvē.   Pateiksimies par Baznīcu, kurā Dievs mūs pēc Viņa svētā prāta ir iestādījis, lai augtu Viņa godam un slavai. |
|  |  Pateiksimies par visu citu, par ko mums atgādina Dieva Gars. |

PAR KO LŪGSIM JĒZUS VĀRDĀ?

|  |  |
| --- | --- |
|  |  Lai Svētais Gars māca lūgt ne tikai ar lūpām (vārdiem), bet arī ar sirdi.   Lai Tēvs caur Dēlu Jēzu Kristu piešķir gudrību lūgt pastāvīgi ar atziņu, kura atklāj lūgšanas spēku. |
|  |  Lai Dievs uztur mani garīgajā nomodā, ka nekrītu kārdināšanā. |
|  |  Lai lūgšana turpinātos katra ticīgā ikdienas dzīvē.   Lai Jēzus Kristus caur šo aizlūgšanu atrod un atmodina aizvien jaunus ticīgos brāļus un māsas, kas par savu kalpošanu izvēlētos lūgšanas kalpošanu visiem par |
|  | glābšanu un sev par pestīšanu.   Lūgsim, lai aizvien vairāk cilvēku visā pasaulē, Latvijā, jo īpaši manā konkrētajā novadā iepazīst Jēzu kā savu Glābēju un Pestītāju.   Lūgsim par saviem vecākiem, bērniem un laulātajiem draugiem, kuriem vēl grēks un pasaule šķiet mīļāki un patīkamāki par Pestītāja Mīlestības pilnību, lai viņu acis tiek apskaidrotas, ka tiek apmānīti, ka tiek apzagti un zaudē pašu dārgāko, proti, iespēju saņemt Mūžīgās Dzīvības apsolījumu, bez kura dvēsele tiek atrauta no Jēzus |
|  | Prieka un Pilnības Valstības.   Lūgsim par Baznīcu, par Baznīcas vadītājiem. |

|  |  |
| --- | --- |
|  |  Lūgsim par visām draudzēm, par visiem kalpotājiem draudzēs, lai Dievs tos sagatavo kalpošanai un lai Svētā Gara liesmas |
|  | tos aizdedzina drosmīgi pasludināt Dzīvības Evaņģēliju.   Lūgsim par visām kristīgajām konfesijām, lai tās pieaugtu Dieva atziņā, vienotībā un mīlestībā uz savu tuvāko. |
|  |
|  |
|  |  Lūgsim par ģimenēm, lai ģimenēs atgriežas mīlestība un prieks, saticība un uzticība. |
|  |  Lūgsim par tām ģimenēm un sievietēm, kas gaida bērniņus |

 Lūgsim par bērniem, lai tie ieaug ticībā caur vecāku mīlestību un ticības dzīvi.

 Lūgsim par slimajiem un vājajiem, lai Dievs stiprina viņus ticībā un atziņā, ka tie atrod izlīdzināšanos ar Dievu Jēzū Kristū.

 Lūgsim par sērojošajiem, lai to skumjas aprimst un lai tie atgriežas Dieva mierā.

 Lūgsim par atraitnēm, lai tās Jēzū sastop savu mierinātāju iepriecinātāju.

 Lūgsim par Latvijas prezidentu Egīlu Levitu, par valdību un Saeimu, lai viņi tiek svētīti ar gudrību rīkoties saskaņā ar Dieva prātu.

 Lūgsim par savu pilsētu un tās vadītājiem.

 Lūgsim par pasaules valstu vadītājiem - lai tie rīkojas saskaņā ar Dieva prātu.

 Lūgsim par mieru Latvijā, Nacionālajiem bruņotajiem spēkiem - lai viss notiek saskaņā ar Dieva prātu.

 Lūgsim par mieru pasaulē, kur notiek karadarbība.

 Lūgsim par kristīgo baznīcu visā pasaulē un tiem, kas tiek vajāti savas ticības dēļ.

 Lūgsim par grēciniekiem, kuri nemeklē savu grēku piedošanu, lai tie vēl atgrieztos un lai pār viņiem nenāktu Dieva taisnais sods.

 Lūgsim par tiem kristiešiem, kas atkrituši no Baznīcas, lai atmostas tie, kas pasaules dēļ aizmiguši, lai vienaldzīgo sirdīs iedegtos dedzība iepazīt Dievu no jauna un staigāt tā noteiktos ceļus.

 Lūgsim par kristīgo mācību skolās.

 Lūgsim par visu citu, ko Dieva Gars liek mūsu sirdīs, un īpaši lūgsim, lai Dievs pasargā mūs no Covid-19 un no visām slimībām. Lai Dievs dod dziedināšanu tiem kas ir slimi un pasargā tos, kas par viņiem rūpējas.

AR KO NOSLĒGT LŪGŠANU?

 Pateiksimies Dievam, ka viņš ir mūsu spēks un patvērums, un neviena nav tāda kā Viņš, jo Dievam ir iespējamas visas lietas. 

 Pateiksimies Jēzum un Svētajam Garam, ka esam saņēmuši spēku un pacietību, ierosmi pieaugt lūgšanas dzīvē. 

 Pateiksimies un lūgsim, lai Dieva Gars vada visus tos, kuri lūgs par mums, pirms un pēc mums. 

 Lūgsim, lai Dievs atvaira visus šķēršļus, apstākļus un dēmoniskās pasaules uzbrukumus, kad būs jālūdz nākamo reizi. 

# Kā varam lūgt COVID-19 izplatības laikā

**Savās lūgšanās:**

Saudzē savus ļaudis, ak Kungs! Pasargā mūs no šīs un no visām slimībām. Dod dziedināšanu tiem kas ir slimi, pasargā tos, kas par viņiem rūpējas un baiļu priekšā dod mums drošu prātu un rāmu sirdi.. Cilvēka miesā būdams, Tu esi nesis mūsu sērgas un izpircis mūs ar savām paša asinīm. Uzturi mūs tādā ticībā un iedrošini mīlestībā – caur Jēzu Kristu, mūsu Kungu. Āmen.

**Kopā ar citiem:**

Kungs Dievs, mūsu dziedinātāj, parādi līdzjūtību savai cilvēku saimei, kuru nospiež pārbaudījumu, slimību un baiļu nasta! Mēs Tevi lūdzam,

**Kungs, uzklausi mūs!**

Nāc mums palīgā, kad sērga pārņem pasauli. Dziedini slimos, atbalsti un aizstāvi viņu ģimenes un draugus, lai arī viņi netiek aplipināti. Par viņiem un īpaši par kristiešiem slimības skartajās zemēs mēs Tevi lūdzam,

**Kungs, uzklausi mūs!**

Piešķir mums mīlestības un savaldības garu, lai varam kopīgām pūlēm savaldīt vīrusa izplatību. Mēs Tevi lūdzam,

**Kungs, uzklausi mūs!**

Dari mūs modrus, uzmanīgus un darbīgus, lai spējam cīnīties arī pret citām slimībām un sērgām, kas nes ciešanas un nāvi daudziem cilvēkiem. Mēs Tevi lūdzam,

**Kungs, uzklausi mūs!**

Dziedini mūs no bezatbildības un patmīlības, kas liek mums raizēties tikai par to, lai slimība neskar mūs pašus. Palīdzi iet tālāk par mazdūšību un bailēm, kas pārāk viegli liek mums neievērot savu tuvāko. Mēs Tevi lūdzam,

**Kungs, uzklausi mūs!**

Stiprini un sargā visus, kas kalpo sabiedrības veselības aizsardzībā – ārstus, medmāsas, farmaceitus un citus palīdzības darbiniekus, kas riskē ar sevi, lai rūpētos par slimniekiem un viņu ģimenēm. Mēs Tevi lūdzam,

**Kungs, uzklausi mūs!**

Iedvesmo, dod atziņu un cerību pētniekiem, kas strādā pie vakcīnas radīšanas. Mēs Tevi lūdzam,

**Kungs, uzklausi mūs!**

Uzturi visus uzņēmējus un strādniekus, kuru iztiku apdraud atcelti pasākumi, slēgtas robežas, karantīnas un citi ierobežojumi. Sargā un glāb tos, kuri ir spiesti ceļot. Mēs Tevi lūdzam,

**Kungs, uzklausi mūs!**

Vadi tautu vadītājus, lai viņi runā patiesību, attur dezinformāciju un rīkojas taisnīgi, lai visa kopiena varētu piedzīvot dziedināšanu. Mēs Tevi lūdzam,

**Kungs, uzklausi mūs!**

Dziedini mūsu pasauli, dziedini mūsu miesu, stiprini mūsu sirdis un prātus. Visos satricinājumos dod mums cerību un mieru. Mēs Tevi lūdzam,

**Kungs, uzklausi mūs!**

Paturi savā maigajā apskāvienā visus, kas miruši un šodien mirs. Mierini viņu tuviniekus bēdās un neļauj viņiem nogrimt izmisumā. Mēs Tevi lūdzam,

**Kungs, uzklausi mūs!**

Savā mīlestībā piemini visu savu ģimeni – visu cilvēci un pārējo radību.

**Āmen!**

Lūdzot Dieva vadību mūsu tautai un valstijcovid-19 pārbaudījumu laikā

Visvarenais Dievs, mīlošais Debesu Tēvs, Kungs Jēzu Kristu, aizstāvi Svētais Gars, mēs pateicamies par Tavu mīlestību, žēlastību, labvēlību, ko līdz šim esam saņēmuši, iedami kopā ar Tevi cauri šim covid-19 vīrusa laikam. Patiesi ir tā, kā, Jēzu, Tu esi sacījis: "bez manis jūs neko nespējat darīt."

Tādēļ, Kungs Kristu, mēs atdodam Tev savas raizes, uztraukumu, bailes un neziņu un apliecinām no jauna, ka Tu esi mūsu drošais patvērums, glābējs un sargs. Mēs lūdzam Svētā Gara vadību mūsu lūgšanu kopībai šajā laikā un mūsu lūgšanām par sevi, tuvākajiem, mūsu tautu, Tēvzemi, valsti, Eiropu un pasauli!

Tevī, Kungs Kristu, ir apslēpti visi gudrības un atziņas krājumi. (Kol 2,3). Lūdzam, Svētais Gars, piešķir gudrību un izpratni mūsu valsts vadītājiem, katram lēmumu pieņēmējam un padoma devējam.

Lūdzam, lai mūsu valsts vadītāji aptver, cik svarīga ir "dzirdīga sirds", lai saprastu, kas labs un kas slikts (sal. 1Ķēn 3,9). To īpaši lūdzam par laiku un lēmumiem, kuri noteiks, cik sekmīgi spēsim atjaunot mūsu valsts tautsaimniecību pēc ārkārtas stāvokļa.

Lai esam pasargāti no tā, ka atkal simti un tūkstoši latviešu ir spiesti doties ekonomiskajā trimdā uz svešām zemēm.

Visvarenais Dievs, dod vīriem un sievām mūsu valsts vadībā stingru mugurkaulu, drosmi un visas vajadzīgās zināšanas, padomus pieņemt lēmumus, kuri rada iespējas mūsu tautai pulcēties un palikt savā Tēvzemē, lai meklētu Tevi, nodrošinātu godīgā un cienīgā darbā sevi, ģimenes un bērnus, un dotu pienesumu kopējam mūsu tautas un valsts labumam.

Sagatavo mūsu tautu tām grūtībām, kuras šobrīd tikai nojaušam, kurām būs jāiet cauri, lai atjaunotu mūsu valsts tautsaimniecību.

Lūdzam, lai ģimenes un bērnu vērtība kļūst par nemainīgi augstu prioritāti katra deputāta un ministra valstiskajā redzējumā, lai Latvijas valdībā ģimeņu un bērnu vajadzības pārstāv un aizstāv savs ministrs - ģimenes un bērnu lietu ministrs.

Piešķir ikvienam sirds un prāta gaismu atšķirt labu no ļauna ar bijību Dieva doto baušļu un kārtības priekšā.

Dāvā nepieciešamo pazemību vīriem un sievām politikā un valsts iestāžu darbā, - lai iesakņojas attieksme: "Nevis lai tieši mans solījums vai priekšlikums notiek, bet gan, lai mēs atrodam šobrīd labāko risinājumu mūsu tautas kopējam labumam."

Palīdzi pieņemt pareizos lēmumus, kuri no valsts vadības ir atkarīgi, lai Latvijā samazinās alkohola lietošana, lai mūsu valsts ir brīva no azartspēlēm.

Palīdzi atgriezties patiesā, darbīgā un kalpojošā dzīvē katram, kurš ir atkarību izraisītas bezdarbības varā. To īpaši lūdzam par Latvijas vīriem.

Spēcini ļaudis, kuri rūpējas par Latvijas dievnamiem, aicini vēl citus palīdzēt, atbalstīt un ziedot, un svētī, ka Sakrālā mantojuma programmā tiek nodrošināts vēlamais finansējums Latvijas dievnamu remontiem.

Svētī, Kungs, mūsu zemi un pievērs mūsu tautas vīru, sievu, bērnu un jauniešu sirdis arvien ciešāk un mīlošāk mūsu apsolītajai zemei Latvijai! Vairo beznosacījuma mīlestību, solidāru atbildību, savstarpēju atsaucību palīdzēt un atbalstīt citam citu.

Mīlošais Debesu Tēvs, lūdzam, lai šis laiks mūsu tautai nepaliek bez garīgiem augļiem. Lai tas, ko šobrīd cilvēki pieredz, palīdz sirdij un prātam tapt atvērtam meklēt Tevi un ļaut ienākt ticības dāvanai un Kristus mīlestībai daudzu dzīvēs.

# Latvijas Valsts prezidenta Egila Levita sacītā lūgšana 2019. gada 18. novembra ekumeniskajā dievkalpojumā Rīgas Domā

Svētais un mūžīgais Dievs,

Mēs Tev pateicamies, ka Tu mūsu tautai liki ieraudzīt brīvības gaismu. Mēs lūdzam Tevi

vieno mūs par stipru un darbīgu nāciju, kas spēj uzcelt labklājīgu valsti, kurā visiem ir vienlīdzīgas iespējas tiekties pēc laimes un dzīvot cienīgu dzīvi.

Svētī mūsu pilsētas un laukus, svētī visu latviešu tautu. Palīdzi mūsu valsts amatpersonām gudri un taisnīgi pildīt viņu pienākumus. Palīdzi pašvaldībām sekmīgi pārvarēt visus izaicinājumus. Svētī katru godīgu amatu un darbu, uzturi dzīvu mūsu valstsgribu un palīdzi mums katram īstenot to savā vietā un savā laikā. Svētais un mūžīgais Dievs, mēs Tevi lūdzam.

<https://replay.lsm.lv/lv/ieraksts/ltv/172971/valsts-svetkiem-veltits-dievkalpojums-no-doma-baznicas> (58:40)

**Dievs, svētī Latviju!**